MALEE บวก 6.50% ลุ้นกำไรปี 59 ทำนิวไฮ โบรกฯ เชียร์ “ซื้อ”
MALEE บวก 6.50% ลุ้นกำไรปี 59 ทำนิวไฮ ล่าสุด ณ เวลา 15.24 น. ราคาอยู่ที่ 94.25 บาท บวก 5.75 บาท หรือ 6.50% สูงสุดที่ 94.50 บาท ต่ำสุดที่ 88.75 บาท มูลค่าซื้อขายที่ 166.79 ล้านบาท โบรกฯ แนะ “ซื้อ” ชูเป้า 115 บาท
17 ก.พ. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ณ เวลา 15.24 น. ราคาอยู่ที่ 94.25 บาท บวก 5.75 บาท หรือ 6.50% สูงสุดที่ 94.50 บาท ต่ำสุดที่ 88.75 บาท มูลค่าซื้อขายที่ 166.79 ล้านบาท 

บล.ฟินันเซีย ไซรัส แนะนำ “BUY” ราคาเป้าหมาย 115 บาท/หุ้น โดยแนวโน้มกำไรสุทธิไตรมาส 4/59 อาจไม่สดใสนัก โดยคาดแผ่วลง 29% จากไตรมาสก่อนและโตเล็กน้อย 8.6% จากปีก่อน แต่ด้วยกำไรที่ดีตลอด 9 เดือนในปี 59 จึงคาดทั้งปี 59 จะมีกำไรสุทธิโต 59.2% จากปีก่อนถือเป็นระดับสูงสุดเป็นประวัติการณ์ และด้วยปัจจัยหนุนการเติบโตในปี 2560 จากทั้งการฟื้นตัวของกำลังซื้อในประเทศ และการเติบโตของตลาดส่งออก โดยมาจากลูกค้าภายนอก (CMG) เป็นหลัก รวมถึงคาดเห็นการฟื้นตัวของธุรกิจที่ฟิลิปปินส์ จากแผนนำเสนอสินค้าใหม่อีก 2 รายการในปีนี้ จึงคาดช่วยหนุนการเติบโตของรายได้ และอัตรากำไรขั้นต้น จากอัตราการใช้กำลังการผลิตที่สูงขึ้น นำไปสู่การได้ประโยชน์จาก Economies of Scale ดังนั้นเราจึงคาดกำไรสุทธิปี 2560 จะโตต่อเนื่อง 30.3% จากปีก่อนและคาดการณ์กำไรสุทธิช่วงปี 2560 – 2562 จะเติบโตเฉลี่ยปีละ 21% CAGR